Det er ikke kun os danskere, der elsker de danske sukkerklassiskere som flødeskumskager, wienerbrød og kanelsnegle.

Det gør de også i udlandet, og det fik for 50 år siden en dansk kvinde til at åbne et bageri i Iran.

Forrentningen blev en stor succes, og nu er den ført videre af næste generation, datteren Bettina Panahizadi.

Hun overtog de to danske bagerier i Teheran efter sin mor, der uventet døde for syv år siden.

- Jeg har altid vidst, at jeg ville komme tilbage. Men jeg tænkte ikke, at det ville være så snart, siger Bettina Panahizadi, der benytter sig af de samme opskrifter, som hendes mor tog med til Iran.

Maliheh er kommet i butikken i over 30 år

På bagerierne arbejder mere end 50 medarbejdere, og de har altid meget travlt, fordi danske basser og kager er populære i Teheran og resten af Iran.

- Hun har fantastiske kager. De er enestående i Teheran, siger Maliheh, der er kommet i butikken i over 30 år.

- Jeg har købt buddingkager og flødekager, fortæller hun.

Hver dag køber iranerne flere hundrede kilo danske basser.